Kies so vir hom 'n geur dié Vadersdag | SARIE
"Daar is nie data wat dit bewys nie, maar ek glo 'n man kies 'n geur volgens sy persoonlikheid," sê Max. Sportiewe mans neig byvoorbeeld na 'n parfuum as die advertensie daarvoor baie sportief is, of as die woord "sport" op die etiket is, terwyl 'n metroman hou van modegeure met 'n luukse gevoel en 'n luukse advertensie.
4. Kyk ook na die gesig wat 'n parfuum verkoop en of die leefstyl wat dit verteenwoordig by hom pas …
Dior Sauvage (R1 550 vir 100 ml EDT)
Die sexy geur het note van peper, sitroen, ambergrys, laventel en kuskusgras. Boonop is die smeulende akteur Johnny Depp die gesig van dié geur.
Hugo Boss Boss Bottled Oud (R1 475 vir 100 ml EDP)
Buiten agarhout, is note van kruienaeltjie en leer manlik en modern in dié sterk geur.
Azzaro Pour Homme Intense (R850 vir 50 ml EDP)
Note soos kaneel en tonkaboontjie is meer intens in dié nuwe weergawe van 'n ou gunsteling met die akteur Ian Somerhalder as die elegante gesig.
Joop! Homme (R785 vir 125 ml EDT)
Die sensuele geur van Joop! bevat die ongewone kombinasie van kakao, leer en patsjoelie. En ons eie Jonathan Boynton-Lee, aanbieder van die glansprogram Top Billing, is dié parfuum se SA gesig vir 2016!
Viktor & Rolf Spicebomb Extreme (R1 195 vir 50 ml EDP)
'n Meer intense weergawe van die gewilde Viktor & Rolf Spicebomb bevat 'n oorvloed laventel saam met warmer geure soos swartpeper, vanielje en tabak.